**VEDTEKTER FOR NLMs BARNEHAGER**

**1. Eier**

Misjonsbarnehagen Lasse Liten drives av Norsk Luthersk Misjonssamband gjennom NLM Barnehagene AS (NLM).

Styret for aksjeselskapet er ansvarlig organ for barnehagen og det organet som representerer eieren. Eier kan ikke hente utbytte fra barnehagedriften.

**2. Formål**

 a) Barnehagelovens formålsparagraf

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

 b) Eiers formål for barnehagen

Barnehagen skal, i nær forståelse og samarbeid med hjemmet, hjelpe til med å gi barna kris­ten oppdragelse i et godt og trygt miljø. Arbeid med lek, læring og sosial kompetanse skal samlet bidra til barnas allsidige utvikling. Våre verdier skal gjenspeile ansvar og omsorg for mennesker rundt oss, både lokalt, nasjonalt og globalt.

**3. Forvaltning av barnehagen**

 Barnehagen blir drevet i samsvar med Bibelen og Den evangelisk-lutherske kirkes bekjennelse, lov 17. juni 2005 nr. 64 om barnehager (barnehageloven)

og forskrifter til loven, rammeplan for barnehager, og de forskrifter og retningslinjer som departementet til enhver tid fastsetter. I samsvar med barnehagelovens § 1a andre ledd, blir barnehagen drevet med et kristent formål.Kristen tro, etikk og menneskesyn skal være grunnlaget for alt som barnehagen foretar seg.  Barnehagens vedtekter og årsplaner skal bygge på samme grunnvoll og være med i grunnlaget for driften av barnehagen.

**4. Avtale om drift**

 Barnehagen er godkjent av Stavanger kommune i 1978.

Og får tilskudd av Stavanger kommune.

**5. Opptak av barn**

 Etter barnehagelovens § 17 skal alle godkjente barnehager i kommunen samarbeide om opptak av barn. Kommunen skal legge til rette for en samordnet opptaksprosess, der det tas hensyn til barnehagenes mangfold og egenart.  Brukernes ønske og behov skal tillegges stor vekt ved selve opptaket.

* Opptaksmyndighet

Daglig leder foretar opptak av barn i barnehagen i samarbeid med kommunen.

* Opptakskrets

**Barn fra alle kommuner kan søke om plass i barnehagen.**

* Opptakskriterier

Ved opptak prioriteres barn i denne rekkefølge:

a) Barn med nedsatt funksjonsevne, i samsvar med barnehagelovens § 18, og barn som det er fattet vedtak om etter lov om barnevernstjenester §§ 4-12 og 4-4, annet og fjerde ledd.

b) Barn til ansatte.

1. Søsken av barn som har plass i barnehagen.
2. **Barn som har Misjonsbarnehagen Lasse Liten som 1. prioritet**
3. Tilstrebe en hensiktsmessig alderssammensetning og sikre en forsvarlig drift.

Står to søknader likt, vil opptak skje etter søknadsdato.

* Opptakets lengde

Tilbud om barnehageplass gjelder fra opptaksdato, angitt i brev med tilbud om barnehage­plass, og fram til skolepliktig alder.

* Opptakstidspunkt og oppsigelsesfrist

Opptak av barn skjer hele året, men hovedsakelig ved samordnet opptaksprosess. Ved ledig plass i

barnehagene tildeles plasser fortløpende i tråd med vedtatte rammer.

Daglig leder foretar supplerende opptak i samarbeid med barnehageadministrasjonen i kommunen.

Oppsigelse skal være skriftlig og må foretas via pålogging i foreldreportalen IST BARNEHAGE. Meny» «Endre eller si opp plass». Oppsigelsestiden er 2 måneder regnet fra den 1. i måneden etter at oppsigelsen er mottatt. Oppsigelse fra barnehagens side krever saklig grunn. Dersom oppsigelsen gjelder fra og med 1. april, må plassen betales ut barnehageåret. Det vil si at barn som ønsker å slutte etter 31.mai, også må betale for juni og juli måned. Oppsigelsestiden gjelder også for barn som det er takket ja til plass for, men der foreldre/foresatte ombestemmer seg.

* **Klageadgang**

Ved hovedopptak kan søker klage over avslag på søknad om barnehageplass og på av­slag om å få sitt første eller andre ønske oppfylt.

Utenom hovedopptak kan bare søkere til barnehagen med lovfestet rett til prioritet etter barnehagelovens § 18 klage dersom de ikke får plass (se ’Opptakskriterier’, pkt a).

Alle klager må fremsettes skriftlig til kommunen og må nevne hvilken avgjørelse det klages over og de grunner som klagen støtter seg til.

Reglene for klageadgang finnes i Forskrift om saksbehandlingsregler ved opptak i barne­hage, forskrift 2005-12-16 nr. 1477.

**6. Foreldrebetaling**

Barnehagelovens § 19 forplikter offentlige myndigheter til å behandle alle

godkjente barnehager likeverdig i forhold til offentlige tilskudd.  Så lenge stat og

kommune følger opp bestemmelsen i barnehageloven, vil barnehagen følge statens

bestemmelser om foreldrebetaling.

**Foreldrebetaling er forskuddsvis**. Det betales for 11 måneder per år. August er betalingsfri. Betaling for kostpenger kommer i tillegg, se detaljer om foreldrebetaling jfr barnehagens eget skriv om bestemmelser om foreldrebetaling i NLM`s barnehager.

 Foresatte kan ved tildeling av barnehageplass søke om lavere pris på foreldrebetaling dersom familien samlet sett har lavere inntekt enn fastsatt inntektsgrense.

**7. Mislighold**

Hvis betaling for barnehageplass ikke er mottatt i løpet av den måneden betalingen gjelder for, vil foreldre/foresatte motta en purreinkasso. Blir heller ikke denne betalt innen 14 dager, går saken til inkasso.

Ved gjentatt mislighold har barnehagen rett til å si opp barnehageplassen.

Hvis det skyldes foreldrebetaling for mer enn 1 måned, har barnehagen rett til å si opp barnehageplassen. Dette gjelder også når barn gjentatte ganger blir hentet etter at avtalt oppholdstid er overskredet.

**8. Arealutnytting**

 Barnehagen har et samlet leke- og oppholdsareal på 546 m² og følger kommunens norm for arealutnytting på 4 m² pr barn over 3 år innendørs. Barn under 3 år skal ha om lag 1/3 mer enn dette.

**9. Åpningstider/ferieordning**

 Barnehagen blir drevet som heldags barnehage og er for barn i alderen 0 – 6 år. Åpningstiden er fra kl. 07.15 til kl. 16.30 mandag – fredag. **Barnehagen er stengt i føl­gende perioder: Julaften, nyttårsaften og onsdag før skjærtorsdag.**

I løpet av året er barnehagen i tillegg stengt fem kurs- og planleggingsdager.

Barn i barnehagen skal hvert år ta ut ferie i så mange dager som ferieloven bestemmer, dvs 4 uker og 1 dag. Minst tre uker skal tas ut i sammenheng i skolens ferie. Barnehagen må ha melding innen 15.april om når barnet skal ha ferie.

Barnehagen er stengt 5 planleggingsdager hvert år. Disse dagene kan regnes som feriedager for barnet. Det kan gjøres unntak fra bestemmelsene om ferie når særlige grunner taler for dette. Søknad om unntak fra ferie sendes skriftlig til styrer i barnehagen

**10. Foreldreråd**

Etter barnehagelovens § 4 skal barnehagen ha et foreldreråd som består av alle foreldre/ foresatte til barna i barnehagen.  Foreldrerådet skal fremme deres fellesinteresser og bidra til at samarbeidet mellom barnehagen og foreldregruppen skaper et godt barnehagemiljø. Foreldrerådet skal også ta initiativ til dugnader i barnehagen og hjelpe til med å gjennomføre disse. Foreldrerådet velger selv leder og sekretær. Foreldrerådet velger 2 foreldrerepresentanter til SU.

Foreldrerådet velger selv leder og nestleder/sekretær.

**11. Samarbeidsutvalg**

 I følge barnehagelovens § 4 skal barnehagen ha et samarbeidsutvalg (SU) som skal være et rådgivende, kontaktskapende og samordnende organ.  Det består av foreldre/foresatte og ansatte i barnehagen, slik at hver gruppe har 2 representanter.  Hvis barnehagen har mer enn to avdelinger, kan antall representanter fra disse to gruppene økes.  Eier velger 2 representanter til SU, men ikke med flere representanter enn hver av de andre gruppene. Eiers representanter velges for to år, de øvrige for ett år.

Daglig leder i barnehagen er samarbeidsutvalgets sekretær, forbereder sakene, setter opp sakliste og kaller inn til møte i samråd med leder i SU.

NLMs regionleder, eller den regionstyret har valgt, har møte- og talerett i SU.

Samarbeidsutvalget skal forelegges saker og har rett til å uttale seg i saker som er av viktighet for barnehagens innhold, virksomhet og forholdet til foreldrene.  Det skal ha informasjon om budsjett og regnskap.  Saker som gjelder ansettelser, opptak av barn og lignende skal ikke behandles av samarbeidsutvalget.

**12. Dugnad**

 Det er ønskelig at foreldre/foresatte som benytter barnehageplass deltar på dugnad arrangert av barnehagen og foreldrerådet.

**13. Eierstyret**

 Eier utnevner et eierstyre for barnehagen. Denne skal være eiers lokale organ som bistår dag­lig leder med oppgaver i henhold til instruks for eierstyret.

**14. Internkontroll**

 Barnehagen har internkontrollsystem etter kravene i barnehageloven § 9. Barnehagen bruker PBL Mentor HMS som HMS-system.

**15. Ansvar**

 Barnehagen tegner ulykkesforsikring for barn som har fått plass i barnehagen.  Forsikringen dekker barnet 24 timer i døgnet gjennom hele året.

**16.** **Iverksetting**

Vedtektene for Misjonsbarnehagen Lasse Liten gjøres gjeldende fra 15.08.2021.

*Godkjent av eierstyret for Misjonsbarnehagen Lasse Liten 17/06 2021.*

Lokale tilpasninger av vedtektene skal godkjennes av eierstyret i barnehagen, så sant det ikke gjelder endringer av prinsipiell art. I så fall skal endringene godkjennes av styret for NLM-bar­nehagene AS